Nafarroako Parlamentuak, 2021eko maiatzaren 6an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da NUPekin batera egin ditzan Matematikako Gradua eta Jarduera Fisikoaren eta Kirolaren Zientzietako Gradua 2022-2023 ikasturtean ezartzeko egin beharreko azterketak eta azterlanak, eta susta dezan Genero eta Berdintasun Ikasketen Katedraren sorrera”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du NUPekin batera egin ditzan Matematikako Gradua eta Jarduera Fisikoaren eta Kirolaren Zientzietako Gradua 2022-2023 ikasturtean jartzeko egin beharreko azterketak eta azterlanak.

Era berean susta dezan, NUPekin elkarlanean, Genero eta Berdintasun Ikasketen Katedraren sorrera eta horren abiatze ahalik azkarrena”.

Iruñean, 2021eko maiatzaren 10ean

Lehendakaria: Unai Hualde Iglesias